મહત્વનું છે કે, આ વર્ષે ગુજરાત સરકારે ફી નિર્ધારણ કાયદો વિધાનસભામાં પસાર કર્યો હતો, જેને ગવર્નરે પણ મંજૂરી આપી દીધી હતી. જોકે, પ્રાઈવેટ સ્કૂલોએ તેનો અમલ કરવામાં વાંધો વ્યકત કર્યો હતો. કેટલીક સ્કૂલોએ આ કાયદા અનુસાર ફી લીધી હતી, પરંતુ તેનો અમલ ન કરી તેનો વિરોધ કરનારી સ્કૂલોની સંખ્યા પણ મોટી છે. આ કાયદા અનુસાર, પ્રાથમિક શાળાઓની વાર્ષિક ફી 15000 રૂપિયા, માધ્યમિક શાળાની ફી 25000 રૂપિયા અને ઉચ્ચતર માધ્યમિક શાળાની ફી રૂ. 27000થી વધારે રાખી ન શકાય. આ કાયદાનો ભંગ કરનારી સ્કૂલોને પાંચ લાખ રુપિયાના દંડની પણ જોગવાઈ છે.